《和蒲安行诚之秘丞游乌奴寺》
宋代·冯山

共随春色探幽奇，春到山中未几时。啸傲烟霞凌绝顶，毫芒人物乱交逵。

已登高阁临清旷，更羡轻舟泛渺瀰。落笔停杯遂陈迹，莫辞钟鼓下山迟。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。